I 1871 tok han førerposten på Winge & Co.s dampskip «Kristiania». Etter en tid på land gikk han igjen til sjøs som skipsfører på «Drammen», før han i 1891 lot bygge dampskipet «Norte» for fart på Brasil. I 1896 lot han bygge dampskipet «Rio», og i 1905 dampskipet «Ipu». Disse gikk under brasiliansk flagg, og på slutten av livet ble også Lorentzen brasiliansk statsborger med tilholdssted i Rio de Janeiro.